Дагатуьйсу бераллин шерашкахь мел ч1ог1а сатуьйсура и де т1екхачаре! Мархин бутт кара ма-беъанехь, кечйой охьайохкура керла кучамаш, каралаца т1оьрмигаш а кечдора (тхан юьртахь х1инца а ларделла и ламаст – дерриг а бераш кара т1оьрмигаш а лаьцна марха къобалдан арадовлуш, т1аккха баккхийчара цу чу мерза х1уманаш а туьйсуш), дерриг а къамелаш марха достучу дийнахь мила хьаьнца аравер и къобалдан бохуш хуьлура (цхьа дар-дацар хилча «со хьоьца хир вац хьуна къобалдеш» а олуш, т1аккха сихха «дов д1адоккхура», цхьанна а ца лаьара марха достучу дийнахь цхьалха висса)…